钦定古今图书集成/明伦汇编/皇极典/第273卷 > 宋
## 钦定古今图书集成/明伦汇编/皇极典/第273卷 > 宋

### 真宗咸平四年遣使廉察风俗

按：《宋史真宗本纪》：“咸平四年八月丁卯，遣使巴蜀，廉
察风俗。”

### 哲宗元祐元年诏正风俗

按：《宋史哲宗本纪》：“元祐元年六月甲寅，诏正风俗，修
纪纲，勿理隐疵细故。”

### 光宗绍熙三年诏戒饬风俗

按：《宋史光宗本纪》：“绍熙三年六月辛丑朔，下诏戒饬
风俗，禁民奢侈与士为文浮靡、吏苟且饰伪者。”

### 宁宗嘉泰元年诏禁风俗奢侈

按《宋史宁宗本纪》：“嘉泰元年夏四月辛卯，诏以风俗
侈靡，灾后官军营造，务遵法制，内出销金铺翠，焚之
通衢，禁民无或服用。”